# 14. Διαδραστική Επεξεργασία Input και Αντικατάσταση Ιστορικού

Ορισμένες εκδόσεις του interpreter της Python υποστηρίζουν την επεξεργασία του τρέχοντος input και την αντικατάσταση του ιστορικού, παρόμοια με τις λειτουργίες που βρίσκονται στο κέλυφος Korn και στο κέλυφος GNU Bash. Αυτό υλοποιείται χρησιμοποιώντας τη βιβλιοθήκη GNU Readline, η οποία υποστηρίζει διάφορα στυλ επεξεργασίας. Αυτή η βιβλιοθήκη έχει τη δική της τεκμηρίωση που δεν θα αντιγράψουμε εδώ.

## 14.1. Συμπλήρωση Tab και Επεξεργασία Ιστορικού

Η ολοκλήρωση των ονομάτων των μεταβλητών και των modules ενεργοποιείται αυτόματα κατά την εκκίνηση του interpreter, έτσι ώστε το κλειδί `Tab` να καλεί τη συνάρτηση ολοκλήρωσης∙ κοιτάζει τα ονόματα δηλώσεων της Python, τις τρέχουσες τοπικές μεταβλητές, και τα διαθέσιμα ονόματα των modules. Για dotted εκφράσεις, όπως `string.a`, θα αξιολογήσει την έκφραση μέχρι το τελικό `'.'` και στη συνέχεια θα προτείνει συμπληρώσεις από τα χαρακτηριστικά του αντικειμένου που προκύπτει. Σημειώστε ότι αυτό μπορεί να εκτελέσει κώδικα που ορίζεται από την εφαρμογή εάν ένα αντικείμενο με μια μέθοδο `__getattr__()` είναι μέρος της πρότασης. Η προεπιλεγμένη διαμόρφωση αποθηκεύει επίσης το ιστορικό σας σε ένα αρχείο με το όνομα `.python_history` στον κατάλογο του χρήστης σας. Το ιστορικό θα είναι ξανά διαθέσιμο κατά την επόμενη συνεδρία διαδραστικού interpreter.

## 14.2. Εναλλακτικές λύσεις για τον Διαδραστικό Interpreter

Αυτή η λειτουργία είναι ένα τεράστιο βήμα προς τα εμπρός σε σύγκριση με τις προηγούμενες εκδόσεις του διερμηνέα∙ ωστόσο, παραμένουν μερικές επιθυμίες: Θα ήταν ωραίο να προταθεί η κατάλληλη εσοχή στις γραμμές συνέχειας (ο parser γνωρίζει εάν ένα `INDENT` token απαιτείται στη συνέχεια). Ο μηχανισμός ολοκλήρωσης μπορεί να χρησιμοποιήσει τον πίνακα συμβόλων του διερμηνέα. Θα ήταν επίσης χρήσιμη μια εντολή για να ελέγξετε (ή ακόμα και να προτείνετε) αντίστοιχες παρενθέσεις, εισαγωγικά κ.λπ.

Ένας εναλλακτικός, βελτιωμένος, διαδραστικός interpreter που υπάρχει εδώ και αρκετό καιρό είναι το IPython, το οποίο διαθέτει συμπλήρωση tab, εξερεύνηση αντικειμένων και προηγμένη διαχείριση ιστορικού. Μπορεί επίσης να προσαρμοστεί πλήρως και να ενσωματωθεί σε άλλες εφαρμογές. Ένα άλλο παρόμοιο βελτιωμένο διαδραστικό περιβάλλον είναι το bpython.